'Daar moet openlik oor plaasmoorde gepraat word' | Maroela Media
18 Julie 2019
Hiér is die 20 beste hospitale
Drie brand dood in gru-botsing
Jong sussies wil wêreldrekord laat spat vir kinderhospitaal
WK premier sê polisie het stryd teen misdaad verloor
Hervorming kan weer lewe in mynboubedryf blaas
Saam kan ons plaasaanvalle oorwin
Langtermynoplossings nodig vir immigrasiekrisis
Kommissie van ondersoek was onnodig
Ode aan vryheid in Maastricht
Dit is Muller-tyd!
Protea-netbalspan in halfeindstryd
Etzebeth sal Bokke teen Wallabies lei
SA waterpolospan speel gelykop teen Nieu-Seeland
Gibbs gaan in Europa afrig
Resep: Groenste hoenderbakkie
Drie SA wynplase onder beste ter wêreld
Resep: Broodpoeding met 'n verskil
Tel jou woorde: Is en was
Foto's: Hiér asem jy erfenis in
Vroue wil wêreldrekord in pajamas laat spat
Gedagte vir die dag: Geloof in Jesus se genesingskrag
Sakeliga KragDag 2019: Só lyk 'Raadsaal'-program
Kiden KD125-V: Beginnerfiets met 'n tikkie nostalgie
Luister: Wiele2Wiele gesels oor Audi se gesinswa
In 'n vreemde land? Jou slimfoon kan help met vertaling
Rudi Claase oor loopbaan en 700 liedjies uit sy pen
25 invloedrykste mense op die internet aangewys
Anel Alexander gesels uit VSA oor 'Semi-Soet 2'
ToekomsVenster: Beginsels vir 'n gelukkige lewe; pasop vir die roofvoëls
Luister: André Schwartz stap 'die pad' met jongste soloalbum
Luister in 3 minute: Minimumlone en rentekoerse bekyk
'Daar moet openlik oor plaasmoorde gepraat word'
Die Solidariteit Beweging het 'n bewusmakingsaksie teen plaasmoorde by die Voortrekkermonument in Pretoria gehou (31 Oktober 2017). Foto: Reint Dykema
Die premier van KwaZulu-Natal het Donderdag gesê dit is tyd om standpunt in te neem teen plaasmoorde en openlik oor die probleem te praat.
Premier Willies Mchunu het gesê moorde op boere is 'n probleem. "Wanneer ons met boere praat lyk dit asof hierdie kwessie op hulle as boere gemik is. Ons moet daaroor praat aangesien die beskerming van die meeste boere gegrond is op die regstel van die welstand en die verhouding tussen die plaaswerkers, plaasbewoners en die bure," het Mchunu gesê.
Mchunu, ook die provinsiale adjunkvoorsitter van die ANC, het tydens die Jan Slabbert-gedenklesing in Vryheid gepraat. Slabbert was 'n voormalige burgemeester van Vryheid, 'n LP van die Inkatha Vryheidsparty (IVP) en het later by die ANC aangesluit.
Mchunu het ook gesê die feit dat plase dikwels afgeleë is, het tot gevolg dat baie boere kwesbaar is.
"Ons moet 'n atmosfeer skep waarin mense omgee vir mekaar en waar bure en mense in die gemeenskap alle verdagte persone sal aanmeld," het Mchunu gesê.
Volgens hom moet sterk kommunikasiekanale en -stelsels met die plaasgemeenskap deel wees van die voorkomingstrategie. Hy meen dít en die verbetering van arbeidsverhoudinge tussen plaaseienaars en mense wat op die plase woon sal help om 'n beskermende omgewing te skep.
"Daar is nog baie werk wat ons moet doen om verhoudings tussen wit boere en hulle swart werkers reg te stel. Die probleem vir wit boere is die ligging van hulle huise. Omdat hulle ver uit mekaar en ook ver van hulle werkers af woon neem dit tyd om die nuus van 'n aanval te versprei. Om hande te vat is baie belangrik," het Mchunu gesê.
Hy het weer eens sy toewyding tot die stryd teen misdaad uitgespreek.
Volgens hom kan dieselfde kollektiewe poging wat gebruik is teen apartheid ook gebruik word in die stryd teen misdaad. Hy meen ekonomiese groei en intensiewe vaardigheidsontwikkelingsprogramme kan op lang termyn die oplossing vir misdaad word.
"Behalwe om volhoubare rolle vir gesinne te skep is dit ook belangrik dat daar hulpbronne aan die staat beskikbaar gestel word om die lewenskwaliteit van ons mense te verbeter deur beter infrastruktuur soos ordentlike huise en die uitwissing van onveilige nedersettings te bewerkstellig. Dit is wat Jan Slabbert bepleit het."
Nóg 'n moontlike sinkgat in Centurion
Zuma sê regskoste van 783 aanklagte 'nie sy probleem'
Foto's: 'Lewensgrootte goggas' binnekort in Pretoria
Gedagte vir die dag: Die regte pad
'Game of Thrones' neem voortou by Emmy-nominasies
Leahim · 2 jaar gelede
Dit is n begin maar dit moet nie net by praat bly nie daadwerklike optrede moet gedoen word ,skep meer satelliet stasies in afgeleë plekke lei werklose gekeurde persone en bemagtig hulleom die areas te bewaak en te patrolleer.STOP NET DIE AANSLAG OP DIE BOERE SODAT HULLE HULLE WERK KAN DOEN OM DIE MENSE TE VOED.
B-man · 2 jaar gelede
Dit klink vir my asof Mchunu net weer die onus by die boere geplaas het. Dat hulle beter verhoudings met werkers moet hê en nader aan mekaar bly en vaardighede moet ontwikkel en en en… waar en wanneer gryp die regering in? Plaasaanvalle is nie die boere se skuld nie, maar die misdadigers wat dit uitvoer.
Kiepie · 2 jaar gelede
Ek weet ek gaan gekruisig word, maar ek is redelik keelvol vir hierdie klem op plaasmoorde. Dis tyd dat die regering en die volk as 'n geheel standpunt inneem teen die algemene kriminaliteit en wetteloosheid wat in die land heers (en ja, waarvan plaasmoorde een van vele simptome is). Om een aspek uit te lig en aan te spreek gaan nie die groter probleem oplos nie, dit gaan net maak dat die krimenele se fokus verskuif en om dan tevrede te wees dat die probleem opgelos is omdat dit jou nie meer raak nie is om volstruis politiek in die ergste graad toe te pas.
CG · 2 jaar gelede
Kiepie. Dink jy regtig dit is realisties om te verwag dat die regering standpunt sal inneem teen kriminaliteit en wetteloosheid? Onthou, dit sluit dan staatskaping en korrupsie in!
kat · 2 jaar gelede
Vertrou niemand nie!!!!!!!!!!
Willies Willie horie · 2 jaar gelede
Nou ja toe nou. Willies Mchunu skop af pale toe met die aframmel van 'n opstel oor "goeie menseverhoudinge!" Dan plaas eienaars is "plaas bewoners." Ai, en dan word die politieke buiksprekers met bloed tussen hulle tande, sommer saggies verskoon. Jy sal nie hiermee wegkom nie Willies! Die geskiedenis maak aantekeninge! Hou dit in gedagte! Medepligtes aan hierdie selfvoldane gees wat jy adem, sal nie seëvierend uitstap nie!
m.d.r · 2 jaar gelede
Is die verhouding tussen boere en hulle werkers dan werklik die oorsaak van die moorde …?
Hoeveel plaasmoorde is deur werkers geleeg…? Of reel die werkers iemand anders om namens hulle die moorde te pleeg….?
Iets klink nie lekker in Ou Willies se standpunt nie…
Ek gaan aanhou dit sê totdat Solidariteit dit HOOR! HOU OP om met elke geleentheid Voortrekker Monument toe te hardloop! Dis NIE die bastion van ons hedendaagse Afrikaner nie! Die negatiewe assosiasie daar mee is nie tot voordeel van ons as Afrikaner nie. Gebruik die fotos van DUISENDES war in die Kaap bymekaar was teen plaasmoorde…nie julle paar honderd stoere "bore volk" Monumenters nie!
Johann. As jy jou wil distansieer van alles wat n "negatiewe konnotasie"vir die Afrikaner is, sal jy jou velkleur, taal, kultuur, waardes…. jou alles, moet versaak.
Johann ek respekteer jou opinie maar stem nie saam
CHRISTA · 2 jaar gelede
Ek het nog nie van EEN plaasboer gehoor wat sy werkers met 'n bal en ketting gevange hou om vir hom op sy plaas te werk nie. Soos ENIGE ander werknemer, kan 'n plaaswerker ander werk soek en die plaas verlaat! My pa het werkers gehad wat meer as 30 jaar vir hom gewerk het. Een werker het by hom begin werk op sy 21ste verjaarsdag en toe my pa op 54 jarige ouderdom te sterwe gekom het het DIESELFDE man nog steeds by ons gewerk!!